งดเข้าเฝ้า-ถวายสิ่งของ สมเด็จพระสังฆราช จนกว่า โควิด-19 จะคลี่คลาย 
สำนักงานเลขานุการสมเด็จพระสังฆราช ประกาศงดเข้าเฝ้า-ถวายสิ่งของ สมเด็จพระสังฆราช จนกว่า โควิด-19 จะคลี่คลาย หลังแพทย์ผู้ถวายการอภิบาลพระอนามัย ชี้การประทับท่ามกลางคนหมู่มาก เสี่ยงต่อโรคจากกรณี เกิดสถานการณ์โรค COVID-19 เฟซบุ๊กเพจ สำนักงานเลขานุการสมเด็จพระสังฆราช โพสต์ข้อความระบุว่าคณะแพทย์ผู้ถวายการอภิบาลพระอนามัยเจ้าพระคุณ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก แจ้งแก่สำนักงานเลขานุการสมเด็จพระสังฆราชว่า ด้วยเหตุแห่งพระชนมายุสูง และการปฏิบัติพระกรณียกิจที่ต้องประทับท่ามกลางสมาคมของหมู่ชนจำนวนมาก นับเป็นภาวะเสี่ยงต่อโรค จึงสมควรงดการประทานพระวโรกาสให้คณะบุคคลเฝ้าเป็นการทั่วไป และงดการเฝ้าของบุคคลทั่วไปโดยใกล้ชิด ในระยะที่มีการแพร่ระบาดของโรคสำนักงานเลขานุการสมเด็จพระสังฆราช จึงขอประกาศงดการนำความกราบทูลขอประทานพระวโรกาสให้คณะบุคคลเฝ้า และงดการเปิดให้ประชาชนเฝ้าถวายสิ่งของและเครื่องสักการะได้เป็นการทั่วไปดังที่เคยปฏิบัติในทุกวันเสาร์สุดท้ายของเดือน จนกว่าสถานการณ์โรคระบาดจะคลี่คลายทั้งนี้ ความทราบฝ่าพระบาทแล้ว.
สำนักงานเลขานุการสมเด็จพระสังฆราช ประกาศงดเข้าเฝ้า-ถวายสิ่งของ สมเด็จพระสังฆราช จนกว่า โควิด-19 จะคลี่คลาย หลังแพทย์ผู้ถวายการอภิบาลพระอนามัย ชี้การประทับท่ามกลางคนหมู่มาก เสี่ยงต่อโรค 
โควิด-19,ไวรัสโคโรนา,ไวรัสโคโรน่า,ไวรัสอู่ฮั่น,ไฮไลต์ไวรัสโคโรนา,งดเข้าเฝ้า,สมเด็จพระสังฆราช,ข่าวทั่วไป